TH แรลลี่ต่อ 9% หวังธุรกิจ AMC ดันกำไรโต ยันเงินสดแน่น จ่อซื้อหนี้ปีนี้ 6 พันล.
TH วิ่งต่อ 9% คาดหวังธุรกิจ AMC ดันกำไรโต “สมนึก” ยันสภาพคล่องแข็งแกร่ง-หนี้น้อย ตั้งเป้าซื้อหนี้ปีนี้ราว 6 พันล้านบาท   
TH วิ่งต่อ 9% คาดหวังธุรกิจ AMC ดันกำไรโต “สมนึก” ยันสภาพคล่องแข็งแกร่ง-หนี้น้อย ตั้งเป้าซื้อหนี้ปีนี้ราว 6 พันล้านบาท   
29 มี.ค. 2565

ผู้สื่อข่าวรายงานว่า ราคาหุ้น บริษัท ตงฮั้ว โฮลดิ้ง จำกัด (มหาชน) หรือ TH ณ เวลา 10:01 น. อยู่ที่ระดับ 5.25 บาท บวก 0.45 บาท หรือ 9.38% สูงสุดที่ระดับ 5.25 บาท ด้วยมูลค่าการซื้อขาย 88.40 ล้านบาท

นายสมนึก กยาวัฒนกิจ ประธานกรรมการ TH เปิดเผยกับ “ข่าวหุ้นธุรกิจ” ผ่านรายการ “ข่าวหุ้น” ออกอากาศทางช่อง MCOT HD30 ในวันที่ 28 มีนาคม 2565 ระบุว่า สำหรับธุรกิจ AMC บริษัทตั้งเป้าในปีนี้จะซื้อเพิ่มอีก 6 พันล้านบาท โดยในไตรมาส 1 ซื้อไปแล้ว 1 พันล้านบาท ส่วนไตรมาส 3 ตั้งเป้าไว้ 3 พันล้านบาท อีก 2 พันล้านบาทที่เหลือบริษัทฯ ต้องเข้าไปประมูล เพราะฉะนั้นจึงตั้งเป้าไว้ที่ 6 พันล้านบาท ซึ่งเมื่อรวมกับที่เคยซื้อไปเมื่อปี 2564 อยู่ที่ 3 พันล้านบาท ก็จะรวมเป็น 9 พันล้านบาท
ขณะที่สถานะทางการเงินปัจจุบันบริษัทแทบจะไม่มีหนี้เลย ซึ่งหลังจากซื้อหนี้ไปแล้ว 3 พันล้านบาท ยังเหลือเงินสดยู่ที่ประมาณ 800 ล้านบาท โดย 800 ล้านบาท สามารถซื้อหนี้ได้อีกปีละ 6 พันล้านบาท ได้อีก 2-3 ปี โดยไม่มีปัญหา เพราะเป็นธุรกิจที่ซื้อมาแล้วได้เงินคืนกลับมาทุกวัน